WHA บวก 4% ลุ้น “ยอดขายที่ดิน” ปีหน้าแตะ 2 พันไร่ โบรกเคาะเป้า 4.54 บ.
WHA บวก 4% โบรกแนะนำ “ซื้อ” ราคาเป้าหมาย 4.54 บาท หลังบริษัทฯ วางเป้าปีหน้ายอดขายที่ดินไว้ที่ระดับ 2,000ไร่
WHA บวก 4% โบรกแนะนำ “ซื้อ” ราคาเป้าหมาย 4.54 บาท หลังบริษัทฯ วางเป้าปีหน้ายอดขายที่ดินไว้ที่ระดับ 2,000ไร่
28 ธ.ค. 2565

ผู้สื่อข่าวรายงานว่า วันนี้ (28 ธ.ค. 65) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ณ  เวลา 10:22 น. อยู่ที่ระดับ 4.08 บาท บวก 0.14 บาท หรือ 3.55% สูงสุดที่ระดับ 4.12 บาท ต่ำสุดที่ระดับ 3.96 บาท ด้วยมูลค่าการซื้อขาย 335.35 ล้านบาท

บริษัทหลักทรัพย์ คิงส์ฟอร์ด จำกัด (มหาชน) แนะนำ “ซื้อ” WHA ราคาเป้าหมาย IAA Consensus ที่ 4.54 บาท โดยประเมินภาพการดําเนินงานในช่วงไตรมาส 4/65 ยังคงสดใสเป็นจุดสูงสุดของปีรับการขายสินทรัพย์เข้ากอง REITs ส่วนที่เป็นโลจิสติกส์ พร้อพเพอร์ตี้ จะขายให้กับ WHART และส่วนที่เป็น Ready-Built FACTORY กับ Ready-Built Warehouse จะขายให้กับ WHAIR)
ด้านยอดขายที่ดินคาดว่าเป้าของปี 65 นี้ที่ 1,650 ไร่ มีโอกาสทำได้ทะลุเป้าไปที่ระดับ 1.7-1.8 พันไร่ หลังจาก 9 เดือนแรกปี 65 ทําได้ 1,512 ไร่ โดยในไทย 1,412 ไร่ และเวียดนาม 100 ไร่ ขณะที่ในส่วนของปีหน้าทาง WHA วางเป้ายอดขายที่ดินไว้ที่ระดับ 2,000ไร่ ทั้งนี้ตลาดคาด EPS ปี65 และปี 66 จะเติบโตต่อเนื่องจากปี 64 ที่ 0.17 บาท/หุ้น มาอยู่ที่ 0.20 บาท/หุ้น, และ 0.26 บาท/หุ้น ตามลำดับ